ROMÂNIA                                                                                                                                                                                             PRIMAR                         

MUNICIPIUL TIMIŞOARA

SERVICIUL  ŞCOLI  SPITALE                                                                                                                                                                        

Nr. SC2019 – 12810/24.05.2019
RAPORT DE SPECIALITATE

Privind propunerea de schimbare a destinaţiei  imobilului  situat în Timişoara, str. Războieni nr. 2  corpul  vechi al Şcolii cu clasele I-VIII nr.11, înscris în CF nr. 406435 Timişoara, nr. top 18194, pentru o perioadă de 10 ani, din spaţiu pentru învăţământ în spaţiu pentru desfăşurarea  activităţilor specifice instituţiilor publice

       Având în vedere Expunerea de motive a Primarului Municipiului Timişoara şi Proiectul de hotărâre  privind propunerea de schimbare a destinaţiei  imobilului  situat în Timişoara, str. Războieni nr. 2  corpul vechi al Şcolii cu clasele I-VIII nr.11, înscris în CF nr. 406435 Timişoara, nr. top 18194, pentru o perioadă de 10 ani, din spaţiu pentru învăţământ în spaţiu pentru desfăşurarea  activităţilor specifice instituţiilor publice;

Facem următoarele precizări:

       
Pentru aceast imobil a fost emis Avizul conform nr. 9795/28.08.2014 al Ministerului Educaţiei Naţionale,  privind schimbarea destinaţiei pe o perioadă de 5 ani din spaţiu de învăţământ în spaţiu  pentru desfăşurarea unor activităţi de interes public, valabil până la data de 27.08.2019, descrise în anexa la aviz şi anume:

      - Spaţiul cu suprafaţa utilă de 768,38 mp şi teren în suprafaţă de 904,18 mp, a fost transmis în administrarea Consiliului Judeţean Timiş pentru desfăşurarea  activităţii Bibliotecii Judeţene, în baza HCL nr. 333/18.06.2014, modificată prin HCL nr.588/09.12.2014. Contractul  de administrare expiră la data de 27.08.2019;

      - Spaţiul cu suprafaţa utilă de 121,12 mp şi teren în suprafaţă de 223,82  mp, a fost transmis în  folosinţă gratuită Direcţiei Poliţiei Locale, în baza  HCL nr. 584/09.12.2015. Contractul de comodat  expiră la data de 27.08.2019;

       - Spaţiul cu suprafaţa utilă de 60 mp pentru desfăşurarea activităţilor specifice Direcţiei de Asistenţă Socială din subordinea  Primăriei Timişoara. În prezent acest spaţiu nu mai este utilizat.

Imobilul - clădirea şcoală -, corpul vechi al Şcolii Gimnaziale nr. 11 şi terenul aferent cu suprafaţa de 2.473 mp, situat în str. Războieni nr. 2, înscris în CF nr. 406435, nr. top. 18194, aflat în  proprietatea publică a Municipiului Timişoara, a devenit disponibil după mutarea activităţii şcolare a Şcolii Gimnaziale nr. 11 în clădirea nouă, situată la aceeaşi adresă. Menţionăm faptul că această unitate şcolară face parte din structura Liceului Tehnologic (fost Colegiu) Dimitrie Leonida. Această clădire este construită în regim parter cu suprafaţa construită la sol de 1.112 mp, terenul construit şi neconstruit are suprafaţa de 2.240 mp, respectiv 1.112 mp teren construit şi 1.128 mp teren neconstruit din totalul de 2.473 mp înscris în cartea funciară.
      Consiliul Judeţean Timiş, prin adresa cu nr. 17887/28.09.2018, înregistrată la Municipiul Timişoara  cu nr. SC2018-22652/01.10.2018, a solicitat prelungirea termenului privind administrarea  spaţiului  cu suprafaţa utilă de 768,38 mp şi teren în suprafaţă de 904,18 mp, pentru o perioadă de 10 ani, în vederea desfăşurării activităţii Bibliotecii Judeţene Timiş „Sorin Titel”.

     Direcţia Poliţia Locală, din cadrul Primăriei Municipiului Timişoara, prin adresa cu nr. SC2018-22934/04.10.2018, deasemenea a solicitat prelungirea termenului pentru folosinţă gratuită a spaţiului cu suprafaţa utilă de 121,12 mp  şi a terenului în suprafaţă de 223,82 mp pentu activitatea de arhivă.  

    Deoarece Direcţia de Asistenţă Socială din subordinea  Primăriei  Timişoara nu mai utilizează  spaţiul cu suprafaţa utilă de 60 mp, motiv pentru care se doreşte ca acest spaţiu să să rămână la dispoziţia Consiliului Local al Municipiului Timişoara. 

Având în vedere solicitările instituţiilor de mai sus, acestea au fost dezbătute în şedinţa Comisiei de analiză a spaţiilor temporar disponibile situate în imobilele instituţiilor şcolare şi medicale aflate în proprietatea municipiului Timişoara din data de 17.07.2018. Membrii comisiei au fost de acord cu aceste solicitări.
Având în vedere prevederile Ordinului  nr. 5819/2016, privind  procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, şi ale Legii nr.1/2011, au fost solicitate acordurile Consiliilor de administraţie ale unităţii de învăţământ de care aparţine imobilul şi Inspectoratului Şcolar Judeţean Timiş. 
În acest sens, Serviciul Şcoli Spitale a întreprins următoarele acţiuni:

· Prin adresa nr. SC2018 – 22652/18.03.2018 a solicitat acordul Consiliului de Administraţie al Liceului Tehnologic Dimitrie Leonida (fost Colegiu);

· Prin adresa nr. SC2018 – 22652/18.03.2018 a solicitat acordul Consiliului de Administraţie al Inspectoratului Şcolar Judeţean Timiş.

În ceea ce priveşte aceste solicitări au fost transmise acordurile aferente:

· acordul Consiliului de Administraţie al Inspectoratului Şcolar Judeţean Timiş exprimat prin Hotărârea nr. 140/17.05.2019 şi transmis prin adresa nr. 4830/21.05.2019, înregistrată la Primăria Municipiului Timişoara cu nr. SC2019 – 12553/21.05.2019
· acordul Consiliului de administraţie al Liceului Tehnologic (fost Colegiu) Dimitrie Leonida  exprimat prin Hotărârea nr. 5/22.05.2019, înregistrată la Primăria Municipiului Timişoara cu nr. SC2019 – 12812/24.05.2019.

Având în vedere cele de mai sus, prin prezentul proiect se doreşte schimbarea destinaţiei acestui imobil, respectiv clădire cu suprafaţa construită la sol de 1.112 mp, terenul construit şi neconstruit cu suprafaţa de 2.240 mp, adică 1.112 mp teren construit şi 1.128 mp teren neconstruit din totalul de 2.473 mp înscris în cartea funciară nr. 406435 Timişoara, nr. top 18194, din care se se vor transmite în folosinţă următoarele spaţii:
      - Spaţiul cu suprafaţa utilă de 768,38 mp şi teren în suprafaţă de 904,18 mp, pentru a fi transmis în administrarea Consiliului Judeţean Timiş pentru desfăşurarea  activităţii Bibliotecii Judeţene;

      - Spaţiul cu suprafaţa utilă de 121,12 mp şi teren în suprafaţă de 223,82  mp, pentru a fi transmis în  folosinţă gratuită Direcţiei Poliţiei Locale;

       - Spaţiul cu suprafaţa utilă de 60 mp care să rămână la dispoziţia Consiliului Local al Municipiului Timişoara.
După aprobarea hotărârii care face obiectul prezentului raport, Serviciul Şcoli-Spitale va iniţia demersurile necesare prevăzute de lege pentru obţinerea avizului conform Ministrului Educaţiei Naţionale pentru schimbarea destinaţiei spaţiilor din imobilul situat în Timisoara, str. Războieni nr.2.    
Faţă de cele prezentate, apreciem că proiectul de hotărâre privind propunerea de schimbare a destinaţiei imobilului situat în Timişoara, str. Războieni nr. 2, corpul vechi al Şcolii cu clasele I-VIII nr.11, înscris în CF nr. 406435 Timişoara, nr. top 18194, pentru o perioadă de 10 ani, din spaţiu pentru învăţământ în spaţiu pentru desfăşurarea  activităţilor specifice instituţiilor publice, îndeplineşte condiţiile pentru a fi supus dezbaterii şi aprobării plenului Consiliului Local.
Şef Serviciu Şcoli Spitale





Consilier

Anca Lăudatu







Gabriela Tamaş               
Red.G.T.






Cod. FO 53-03,ver.1

